proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO EXPEDIENTE DE MODIFICACIÓN DO CADRO DE PERSOAL CORRESPONDENTE AO ORZAMENTO DE 2015
ADMINISTRACIÓN LOCAL — Municipal — Barro (Presupostos e cadros de persoal, 19/11/2015)

En cumprimento do disposto no artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público, queda automaticamente elevado a definitivo o acordo plenario de data 24 de setembro de 2015, sobre o expediente de modificación do cadro de persoal correspondente ao orzamento de 2015. Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/98, do 13 de xullo, Reguladora de dita Xurisdicción. Sen prexuizo e a teor do establecido no artigo 171.3 do Real Decreto Lexislativo 2/2004, do 5 de marzo, a interposición de dito recurso non suspenderá por sí soa a efectividade do acto ou acordo impugnado. Barro, 12 de novembro de 2015.—O alcalde, Xosé Manuel Fernández Abraldes.
DELEGACIÓN DE COMPETENCIAS DA ALCALDÍA NA SEGUNDA TENENTE DE ALCALDE
ADMINISTRACIÓN LOCAL — Municipal — Silleda (Outros documentos, notificacións e informacións públicas, 17/09/2015)

Con motivo da miña ausencia durante os días 7, 8, 9 e 10 de setembro de 2015, e tendo en conta que, segundo o artigo 23.3 da Lei 7/1985, do 2 de abril, os Tenentes de Alcalde substitúen, pola orde do seu nomeamento e nos casos de vacante, ausencia ou enfermidade, ao Alcalde, e tendo en conta que durante ese mesmos días estará ausente o primeiro tenente de alcalde Klaus Brey Montaña, en virtude das atribucións que me confire a normativa en vigor, e en aplicación do devandito precepto da LBRL RESOLVO delegar as competencias que como Alcalde do Concello de Silleda me outorga a normativa vixente, agás as que teña delegadas noutros órganos, na segunda tenente de Alcalde, Ana Luisa González Costa, durante o período comprendido entre os días 7 e 10 de setembro de 2015, ambos os dous incluídos. Esta resolución notificarase persoalmente á designada, considerándose aceptada tácitamente agás manifestación expresa. Remitirase ao BOP de Pontevedra para a súa publicación, e colgarase no taboleiro municipal de anuncios, sen prexuízo da súa efectividade desde o 7 de setembro de 2015. Silleda, a 4 de setembro de 2015.—O Alcalde, Manuel Cuíña Fernández.
RESOLUCIÓN DA ALCALDÍA POLA QUE SE NOTIFICA O ARQUIVO DUN EXPEDIENTE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 22/05/2015)

Vista a Acta da sesión do Consello da Xerencia Municipal de Urbanismo, de data 7 de abril de 2015, RESULTANDO.—Que con data 19/05/2013 (R/E nº 7395), Dna. DENITSA YARTU VARA co NIE XXXXXXXXX, presenta unha instancia de declaración responsable con data 15/05/2013 (R. E nº 7395-Xerencia de Urbanismo) para o exercicio da actividade de COMERCIO POLO MIÚDO DE TODA CLASE DE ARTIGOS (epígrafe 6622) no establecemento situado na Rúa Arcebispo Xelmírez, núm.30-baixo deste Concello, xerando a súa solicitude o número de expediente 2013/29. RESULTANDO.—Que con data 22//07/2014 a Arquitecta técnica municipal emite un informe que di: “Na data da última visita o local atópase pechado ao público e baleiro de mercancía”. RESULTANDO.—En data 29/07/2014 (R. S do 30/07/2014) se intenta comunicar, no domicilio indicado pola interesada a efectos de notificacións, o contido do citado informe, advertíndoo de que se procederá a arquivar o expediente 2013/29 por atoparse o local pechado e sen actividade. Notificación que non se puido practicar, xa que segundo a dilixencia do notificador, de data 26/09/2014, o interesado xa non se atopa en Galicia. CONSIDERANDO.—Que o local se atopa pechado ao público e sen actividade. En atención ao anteriormente exposto esta Alcaldía ten a ben facer a seguinte; PRIMEIRO: Proceder ao arquivo do expediente 2013/29. SEGUNDO: Dar traslado da presente RESOLUCIÓN á interesada aos efectos oportunos. O mando e asino en Vilagarcía de Arousa a, 21 de abril de 2015.—O Alcalde–Presidente, Benigno Ramon Lopez Muñiz Gimilio.— Ante min, Secretaria, Rosa Losada Suárez.
APROBACIÓN INICIAL DA ORDENANZA DE CREACIÓN DE FICHEIROS DE CARÁCTER PERSOAL
ADMINISTRACIÓN LOCAL — Provincial — Consorcio Provincial de Pontevedra para a Prestación de Servizos Contraincendios e Salvamento (Ordenanzas e Regulamentos, 10/11/2015)

Aprobado polo Pleno do Consorcio Provincial de Pontevedra para a Prestación do Servizo contra Incendios e Salvamento, en sesión ordinaria de data 28 de outubro de 2015 Ordenanza de creación de ficheiros de carácter persoal, exponse ó público, ó abeiro do artigo 49 da Lei 7/85, do 2 de abril Reguladora das Bases do Réxime Local, mediante edictos publicados no Boletín Oficial da Provincia e na páxina Web do Consoricio por un período de trinta días hábiles, contados a partir do día seguinte ao da publicación deste anuncio no Boletín Oficial da Provincia, para que os interesados poidan examina-lo expediente e presentar reclamacións ou suxerencias que estimen oportunas. Este acordo entenderase definitivamente adoptado de non presentarse reclamacións ó mesmo. En Pontevedra, a 29 de outubro de 2015.—A presidenta, Mª del Carmen Silva Rego.—A secretaria-interventora, Mª Teresa Escudero Barral.
DH. W36.48028. SOLICITUDE DE JOSÉ SAA GIRÁLDEZ PARA AUTORIZACIÓN DE OBRAS PARA CAMBIO DE CUBERTA VIVENDA, NA ZONA DE POLICÍA DO RÍO LAGARES, NO LUGAR DE COUTADA NOVA- BARREIRO, PARROQUIA DE CABRAL (SANTA MARIÑA), VIGO, (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/03/2015)

D. Talal Dziedzic Cousin, con DNI XXXXXXXXX e enderezo Coutada Nova 50–Barreiro – Cabral en Vigo, solicita de Augas de Galicia co CIF: Q1500378C, a autorización de obras no lugar de Coutada Nova–Barreiro, parroquia de Cabral (Santa Mariña), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48028 As obras solicitadas consisten en traballos de cambio de cuberta, canalóns e baixantes en vivienda unifamiliar sita na rúa Coutada Nova, 50, en parcela de referencia catastral 6452656NG2765S0001RG a una distancia de 4,17 m do leito do río Lagares. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de febreiro de 2015.—O Xefe da Área de Autorizacións e Concesións, Badia Puertas Baouch.
TRANSFERENCIA DE CRÉDITO Nº 2/2015
ADMINISTRACIÓN LOCAL — Municipal — Agolada (Presupostos e cadros de persoal, 24/07/2015)

O Pleno do Concello de Agolada, en sesión extraordinaria celebrada o día 17 de xullo de 2015, acordou a aprobación inicial do expediente de transferencia de créditos entre aplicacións de gastos de distinto grupo de función. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. Agolada, 17 de xullo de 2015.—O Alcalde, Ramiro Varela Peón.
APROBACIÓN INICIAL CRÉDITO EXTRAORDINARIO 4/2015
ADMINISTRACIÓN LOCAL — Municipal — Caldas de Reis (Presupostos e cadros de persoal, 09/10/2015)

O Pleno do Concello de Caldas de Reis, en sesión ordinaria de data 24/09/2015 acordou a aprobación do expediente de cambio de afectación e crédito extraordinario 4/2015 por importe de 108.458,64 €, para financiamento de varios proxectos de investimento. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, a 25 de setembro de 2015.—A Alcaldesa Accidental, Mª del Socorro Tobío Barreira.
SUBVENCIÓNS DE DEPORTES CONCEDIDAS NO MES DE XULLO
ADMINISTRACIÓN LOCAL — Provincial — Deputación Provincial (Subvencións, 09/10/2015)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2014, publícanse as subvencións concedidas no mes de xullo, polo Servizos de deportes da Deputación Provincial: Pontevedra, 5 de outubro de 2015.—O presidente.—O secretario.
CONTRATACIÓN DAS OBRAS DE "PAVIMENTACIÓN DE APARCAMENTOS E ENTORNO DO CENTRO DE DISCAPACITADOS, AUDITORIO E PISTAS DE KARTING" DO CONCELLO DE VALGA
ADMINISTRACIÓN LOCAL — Municipal — Valga (Contratos administrativos, 04/08/2015)

Por Resolución da Alcaldía do día 23 de xullo de 2015, aprobouse o expediente de contratación e os pregos de cláusulas administrativas particulares e prescricións técnicas mediante procedemento aberto, oferta economicamente máis vantaxosa, con varios criterios de adxudicación, para a execución das obras de “Pavimentación de aparcamentos e entorno do Centro de Discapacitados, Auditorio e Pistas de Karting”, de acordo ao seguinte cadro de características: a) Organismo: Concello de Valga. b) Obtención de documentación e información: Concello de Valga, Avda. da Coruña, 14.36645 (Valga), tfn: 986559456, fax: 986559455 dirección de internet do perfil do contratante: www.valga.es. a) Tipo: Contrato de obra b) Descrición: Execución do proxecto de “Pavimentación de aparcamentos e entorno do Centro de Discapacitados, Auditorio e a Pista de karting”. c) CPV: 45233200-1. d) Prazo de execución: Máximo de tres (3) meses. a) Tramitación: Ordinaria b) Procedemento: Aberto c) Criterios de adxudicación: Os establecidos no Prego de Cláusulas Administrativas Particulares.147.896,99 euros. Definitiva: 5% do prezo do contrato, IVE excluído. Clasificación e/ou solvencia (de acordo coa cláusula oitava). a) Data límite de presentación: Vinte e seis (26) días naturais, de 9:00 a 14:00 horas (os sábados de 9:30 a 13:30 h), contados dende o día seguinte ao da publicación deste anuncio no BOP. Se o prazo conclúe en domingo ou festivo, trasladarase o prazo final ao primeiro día hábil seguinte. b) Modalidade de presentación: Nun único sobre pechado no que se incluirán outros dous sobres pechados, nos cales figurarán os documentos e requisitos que se esixen na cláusula decimo primeira dos pregos. c) Lugar de presentación: As proposicións presentaranse, en man ou por correo, no Rexistro Xeral do Concello. De acordo co establecido nos pregos. Correrán a conta do contratista. Valga, 30 de xullo de 2015.—O alcalde, José María Bello Maneiro.
DESLINDE ADMINISTRATIVO NO CAMPO DA FESTA DE GUIMAREI-A CRUZ
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 23/11/2015)

O Concello Pleno, na súa sesión ordinaria de data 5 de novembro de 2015, entre outros acordos e previos os informes e trámites preceptivos, aprobou repetir as operacións técnicas de apeo e amolloamento provisorio realizadas o día 27.11.14 no Campo da Festa de Guimarei, A Cruz, en sede do exercizo contraditorio dunha acción de deslinde administrativo do ben demanial municipal ( aprobado polo acordo plenario de data 07.08.14 ); no marco, á súa vez, do inescusable deber de defensa municipal do seu patrimonio, fixando a data para a repetición das operacións técnicas indicadas, a realizar pola Oficina Técnica Municipal: día 19.05.16, a partir das 10:00 horas. O que se fai público para xeral coñecemento. Dende o día número 1 ao día número 40 a contares dende a publicación deste anuncio no Boletín Oficial da Provincia, os colindantes e demáis interesados lexítimos poderán examinar o expediente no Departamento de Urbanismo ( 3º andar da Casa Consistorial, en horario de 09:00 a 14:00 horas ), e, no seu caso, presentar os documentos, probas e/ou alegacións que estimen oportunos na defensa dos seus dereitos e intereses ( non se admitirán de presentarse extemporáneamente ). A Estrada, 9 de novembro de 2015.—O Alcalde-Presidente, José C. López Campos.
RESOLUCIÓN CESAMENTO PERSOAL EVENTUAL MAIO 2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2015)

Durante a vixencia do presente mandato, e ao amparo do establecido nos artigos 104 da Lei 7/1985, do 2 de abril, Reguladora das bases do Réxime Local, modificada por Lei 27/2013, do 27 de decembro, de Racionalización e Sostibilidade da Administración Local; artigo 176 do Real Decreto Lexislativo 781/1986, do 18 de abril, polo que se aproba o Texto Refundido das Disposicións legais vixentes en materia de réxime local, e artigo 250 da Lei 5/1997, do 22 de xullo, de Administración Local de Galicia, esta Alcaldía-Presidencia resolveu nomear oportunamente ao seguinte persoal eventual ao servizo do Concello de Vigo: Consonte ao disposto no artigo 104 da antedita Lei 7/1985, do 2 de abril, o nomeamento e cesamento do persoal eventual é libre, correspondendo éste ao Alcalde ou ao Presidente da Entidade Local, establecéndose que o dito persoal cesará automáticamente cando expire o mandato da autoridade á cal presten a súa función de confianza ou asesoramento; De conformidade co disposto no artigo 194.1 da Lei Orgánica 5/1985, do 19 de xuño, do Réxime Electoral Xeral en relación co artigo 42.3 da mesma norma, o mandato dos membros dos Concellos será de catro anos a partires da data da súa elección, finalizando en todo caso o día anterior ao da celebración das seguintes eleccións; Considerando o disposto no artigo 194.2 da mesma norma, onde se recolle que, unha vez finalizado o seu mandato, os membros das Corporacións cesantes continuarán as súas funcións solamente para a Administración ordinaria ata a toma de posesión dos seus sucesores; Considerando que a elección de novo Alcalde-Presidente se realizará conxuntamente coa constitución da nova Corporación municipal o vindeiro día 13 de xuño do 2015 (artigos 195 e 196 da Lei Orgánica 5/1985, do 19 de xuño, do Réxime Electoral Xeral) e no uso das competencias recollidas no artigo 124.1 da Lei 7/1985, “Cesar con efectos económicos e administrativos do 13 de xuño do 2015 ao persoal eventual que se relaciona nos antecedentes da presente resolución, en aplicación da vixente normativa en materia de réxime electoral xeral e réxime local. Comuníquese a presente resolución á Concellería-delegada da Área de Xestión Municipal, Xefatura da Área de Réxime Interior, Intervención Xeral Municipal, Servizo de Recursos Humanos e interesados/as aos efectos oportunos.” Vigo, a 21 de maio do 2015.—O Alcalde, Abel Caballero Álvarez.—Dou fe, A Secretaria do Goberno Local, Mª Concepción Campos Acuña.
APROBACIÓN DEFINITIVA DA MODIFICACIÓN ORDENANZA FISCAL Nº 19REGULADORA DAS TAXAS POR IMPARTICIÓN DE ENSINANZAS NO CONSERVATORIO PROFESIONAL DE MÚSICA DO CONCELLO DE CANGAS
ADMINISTRACIÓN LOCAL — Municipal — Cangas (Ordenanzas e Regulamentos, 20/10/2015)

Ao non presentarse reclamacións durante o período de exposición pública contra a aprobación inicial da modificación da Ordenanza Fiscal nº19 reguladora das taxas por impartición de ensinanzas no Conservatorio Profesional de Música do Concello de Cangas no seu artigo 5º, considérase definitivamente aprobada, elevándose a definitivo o acordo plenario adoptado na sesión ordinaria de data do 31/07/2015 a redacción final do texto modificado da ordenanza faise público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local: Aprobar a modificación do artigo 5 da Ordenanza Fiscal nº 19 reguladora das taxas por impartición de ensinanzas no Conservatorio profesional de música do Concello de Cangas, quedando redactado o artigo da seguinte forma: 5.1 Só se admitirán os beneficios que veñan establecidos nas normas con rango de Lei ou deriven de tratados ou acordos internacionais, ademáis dos previstos nesta Ordenanza.5.2.- Serán de aplicación os seguintes descontos por renda, tal e como se detallan: 5.3.- As/os alumnas/os que obteña Matrícula de Honra nunha ou máis disciplinas terá dereito á matrícula gratuíta no mesmo número de materias de curso seguinte.” A presente Ordenanza entrará en vigor a partir do día seguinte a súa publicación no Boletín Oficial da Provincia, estando en vigor en tanto non se acorde a súa modificación ou derrogación expresa. Contra o presente Acordo, poderá interpoñerse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo da Xurisdición. Cangas, a 7 de outubro de 2015.—O Alcalde-Presidente, Xosé Manuel Pazos Varela.
EXPOSICIÓN PÚBLICA DA CONTA XERAL DO CONCELLO DE OIA DO EXERCIZO 2014
ADMINISTRACIÓN LOCAL — Municipal — Oia (Presupostos e cadros de persoal, 22/09/2015)

En cumprimento de canto dispón o artigo 212 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2014, por un prazo de quince días, para que durante ese prazo e oito días máis, poidan formularse reclamacións, reparos ou observacións. En Oia, a 1 de setembro de 2015.—A Alcaldesa, Rosa Otero Carballa.
IN407A 2015/169-4. PETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE MONDARIZ, SOLICITADA POR CENTRAL ELÉCTRICA SESTELO Y CIA SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 05/11/2015)

Resolución do 22 de setembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de MONDARIZ. (expediente IN407A 2015/169-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 22 de setembro de 2015.—O Xefe Territorial, Ignacio Rial Santomé.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 03/CE/2015.
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 09/12/2015)

Aprobado inicialmente polo Pleno da Corporación, en sesión celebrada o día 29 de outubro de 2015, o expediente de modificación de crédito por crédito extraordinario nº 03/CE/2015 por importe de 182.934,48 euros, en relación á aplicación orzamentaria relacionada a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 a) do RD 500/90 son os seguintes: a) Remanente Líquido de Tesourería para Gastos Xerais axustado á baixa, calculado con arreglo ao disposto no establecido nos artigos 101 a 104 do RD 500/90, máis os axustes impostos polo Ministerio de Facenda, así como o axuste o recollido no propio informe da Intervención municipal á Liquidación 2014 CV 31/2015: A finalidade é a amortización parcial anticipada do seguinte préstamo vixente: Transcorrido o plazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. O citado expediente entrará en vigor unha vez publicada a aprobación definitiva tal e como establece o artigo 169.5 do RDL 2/2004. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona: Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. Vilagarcía de Arousa, 30 de novembro de 2015.—O Alcalde, Alberto Varela Paz.
APROBACIÓN INICIAL MODIFICACIÓN DE CRÉDITOS 5/2015
ADMINISTRACIÓN LOCAL — Municipal — Cañiza, A (Presupostos e cadros de persoal, 08/10/2015)

O Pleno deste Concello, na sesión ordinaria que tivo lugar o día 25 de setembro de 2015, aprobou inicialmente a Modificación de Créditos núm.5/2015 sobre o Orzamento do Concello de A Cañiza correspondente ao exercicio 2015, de aprobación dunha transferencia de crédito entre aplicacións de distinta área de gasto (Expte. TC 3/2015), por un importe total de 9.353,34 €. En cumprimento da lexislación vixente, o expediente exponse ao público polo prazo de quince días hábiles na Intervención Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. A Cañiza, a 29 de setembro de 2015.—O Alcalde, Miguel A. Domínguez Alfonso.
DELEGACIÓN DE COMPETENCIAS DA ÁREA DE FOMENTO, LIMPEZA E CONTRATACIÓN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/10/2015)

Por Resolución desta Alcaldía de data 19 de xuño de 2015 delegouse no concelleiro, D. DAVID REGADES FERNÁNDEZ a Área de FOMENTO, LIMPEZA E CONTRATACIÓN nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 11 ata o 23 de agosto de 2015, ambos incluídos, procede avogar dita delegación, e encomendar a xestión da Área de FOMENTO, LIMPEZA E CONTRATACIÓN os días 11 ata o 23 de agosto de 2015, ambos incluídos, ao concelleiro D. CARLOS LÓPEZ FONT. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da Área de FOMENTO, LIMPEZA E CONTRATACIÓN no concelleiro, D. DAVID REGADES FERNÁNDEZ durante a súa ausencia do día 11 ata o 23 de agosto de 2015, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar no concelleiro D. CARLOS LÓPEZ FONT as competencias municipais en materia de FOMENTO, LIMPEZA E CONTRATACIÓN do día 11 ata o día 23 de agosto de 2015, ambos incluídos, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do 11 ata o día 23 de agosto de 2015, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 10 de agosto de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
CONVOCATORIA PARA A ELECCIÓN DE XUÍZ DE PAZ TITULAR
ADMINISTRACIÓN LOCAL — Municipal — Salvaterra de Miño (Convocatorias Xuíz de Paz, 06/07/2015)

De conformidade co establecido no artigo 101 e concordantes da Lei Orgánica 6/1985, do 1 de xullo, do Poder Xudicial, anúnciase convocatoria pública para a provisión do cargo de Xuíz de Paz titular deste Termo Municipal: Obxecto da convocatoria: Elección de Xuíz de Paz titular do Xulgado de Paz de Salvaterra de Miño, por un período de catro anos. Presentación de solicitudes: No Rexistro xeral de documentos do Concello de Salvaterra de Miño, de 9:00 a 13:00 horas, durante un prazo de quince días hábiles contados a partires da publicación do presente edicto no Boletín Oficial da Provincia de Pontevedra. Condicións legais dos aspirantes: Documentos a aportar coa solicitude: Coa Solicitude achegarase a seguinte documentación: O que se fai público para xeral coñecemento e ó obxecto de que tódalas persoas que reúnan os requisitos legais esixidos poidan concorrer se así o desexan ó proceso de elección. Salvaterra de Miño, a 24 de xuño de 2015.—O Alcalde, Arturo Grandal Vaqueiro.
DH. W36.49780. LEGALIZACIÓN DE OBRAS DE CONSTRUCIÓN DE APARCADOIRO PROVISIONAL NA ZONA DE POLICÍA DO RÍO LAMEIRA, NO LUGAR DE R/ PONTE ZAPAL, NO CONCELLO DE MARÍN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/10/2015)

O Concello de Marín, con DNI P3602600C e enderezo Avda. de Ourense, solicita de Augas de Galicia co CIF: Q1500378C, a autorización de obras no lugar de r/ Ponte Zapal, Concello de Marín (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten no desbroce e limpeza de parcelas na confluencia da rúa Ponte Zapal e o río Lameira, retirada de terra vexetal e aporte de saburro e material de fresado, para nivelación e compactación de terreo para aparcadoiro provisional, nunha superficie aproxima de 1.400 m2, a una distancia mínima de 5 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de agosto de 2015.—O Xefe da Área de Autorizacións e Concesións, Simona Mirela Gaspart Eaton.
APROBACIÓN INCIAL EXPEDIENTE CRÉDITO EXTRAORDINARIO Nº 3/2015
ADMINISTRACIÓN LOCAL — Municipal — Tui (Presupostos e cadros de persoal, 11/11/2015)

Aprobado inicialmente polo Pleno da corporación, en sesión ordinaria de data 29 de outubro de 2015, o Expediente de Crédito Extraordinario nº 3/2015 (Modificación de Créditos nº 18/2015), con cargo ao Remanente Líquido de Tesourería para gastos diversos para financiamento do Expediente de Recoñecemento de Créditos nº 3/2015 exponse ao público, ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, 3 de novembro do 2015.—A concelleira de Urbanismo e Facenda, María Yolanda Rodríguez Rodríguez.
EXPEDIENTE 4/2014. BAIXA DE OFICIO NO PADRÓN MINICIPAL DE HABITANTES
ADMINISTRACIÓN LOCAL — Municipal — Arbo (Outros documentos, notificacións e informacións públicas, 05/01/2015)

Visto o expedente 4/2014 tramitado sobre baixa por Inclusión Indebida no Padrón Municipal de Habitantes xa que, figurando inscritos no Municipio de Arbo, en realidade non residen nel, incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais de 11 de xullo de 1986, modificado polo Real Decreto 2612/1996 de 20 de decembro, e intentada a notificación de conformidade co artigo 59 da Lei 30/92, do 26 de novembro, LRJAP-PAC; ábrese un prazo de quince días contados dende o día seguinte á publicación deste anuncio no Boletín Oficial da Provincia e publicarase no taboleiro de anuncios deste Concello de Arbo, para que os interesados presenten ante esta Alcaldía as alegacións que consideren pertinentes respecto a súa situación no padrón de habitantes, facéndolle saber que, rematado o devandito prazo, entenderase que renuncian a figurar empadroados/as neste concello e continuarase cos trámites relativos á baixa de oficio das seguintes persoas: Arbo, 16 de decembro de 2014.—O alcalde, Horacio Gil Expósito.
APROBACIÓN DEFINITIVA DA RELACIÓN DE POSTOS DE TRABALLO DO CONCELLO DE REDONDELA
ADMINISTRACIÓN LOCAL — Municipal — Redondela (Presupostos e cadros de persoal, 05/05/2015)

Por acordo do pleno do Concello do 31.03.2015 aprobouse definitivamente a RELACIÓN DE POSTOS DE TRABALLO do Concello de Redondela aprobada inicialmente o 29.01.2015 en base á proposta formulada por EOSA, ESTRATEGIA Y ORGANIZACIÓN SA. Considerando que publicado o correspondente anuncio para información pública no Taboleiro de anuncios e no Boletín Oficial da Provincia nº 34 do 19.02.2015, presentáronse tres alegacións que foron admitidas incorporando o seu resultado ao citado acordo de aprobación definitiva. Por medio do presente procédese a cumprimenta-lo acordado e publica-la relación indicada segundo se reflicte no anexo. Redondela, a 7 de abril de 2015.
IN407A 2014/224-4. AMPLIACIÓN DE POTENCIA CT. REFOXOS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 29/01/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Femández Ladreda 43, 5°, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 15 de decembro de 2014.—O Xefe Territorial, Ignacio Rial Santomé.
ANUNCIO DE APROBACIÓN PROVISIONAL E APERTURA DO TRAMITE DE EXPOSICION PUBLICA DO EXPTE. DE ORDENANZAS PARA O EXERCICIO 2016
ADMINISTRACIÓN LOCAL — Municipal — Lalín (Ordenanzas e Regulamentos, 04/11/2015)

O Pleno da Corporación do Concello de Lalín, en sesión ordinaria celebrada o día 29 de outubro de 2015, aprobou con carácter provisional a modificación das Ordenanzas fiscais reguladoras dos seguintes tributos: Na mesma sesión do Pleno da Corporación á que se fixo referencia, acordouse o establecemento do Prezo Público pola prestación do servizo de aparcamento no “Parking Europa” mediante a aprobación da súa ordenanza reguladora. Así mesmo, na citada sesión plenaria acordouse a aprobación inicial da modificación do Regulamento de Utilización das Instalacións Deportivas Municipais. En cumprimento do disposto nos apartados 1 e 2 do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, así como do artigo 49. b) da Lei 7/1985, do 2 de abril, Reguladora das Bases do Réxime Local, os citados acordos provisionais exporase ó público no taboleiro de anuncios do Concello, estando a disposición dos interesados o expediente elevado ó Pleno no departamento de Intervención do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co apartado 3 do artigo 17 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e último parágrafo do artigo 49 da Lei 7/1985, do 2 de abril, Reguladora das Bases do Réxime Local, entenderase definitivamente adoptado o acordo, sen necesidade de acordo plenario. Lalín, 29 de outubro de 2015.—O Alcalde, Rafael L. Cuíña Aparicio.
ASISTENCIA TÉCNICA EN MATERIA DE SEGURIDAD Y SALUD EN LAS OBRAS DE LA DIPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Contratos administrativos, 16/12/2015)

A Xunta de Goberno, na sesión do 04 de decembro de 2015, aprobou o expediente de contratación do dito anuncio, coas seguintes especificacións: Os criterios non avaliables mediante fórmulas contarán cun máximo de 30 puntos, de conformidade cos seguintes criterios (Descritos no Anexo I ao prego administrativo, apartado 3): Os criterios non avaliables mediante fórmulas contarán cun máximo de 70 puntos, de conformidade cos seguintes criterios (Descritos no Anexo I ao prego administrativo, apartado 3): A adxudicación farase en base á porcentaxe sobre o orzamento de execución material de cada proxecto (segundo as condicións indicadas nos pregos de cláusulas económico administrativas (Anexo I) que rexen a contratación). A porcentaxe máxima de licitación fíxase nun 1,00%. Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 10 de decembro de 2015.—O Deputado delegado.—O Secretario.
XUNTA XERAL ORDINARIA
SECCIÓN NON OFICIAL —  — Comunidad de Usuarios de Agua de Anta-Tui (Outros documentos, notificacións e informacións públicas, 09/02/2015)

Alonso Antonio Haugen Agirregoikoa con DNI nº 35,556,999 B, en calidade de Presidenta da Comunidade de Usuarios de Auga de Anta (Tui), de conformidade co establecido nos Estatutos Sociais convoca aos Usuarios á unha Xunta Xeral Ordinaria que terá lugar o vindeiro día 22 de febreiro do 2015 ás 11:30 horas en primeira convocatoria, e ás 12:00 en segunda convocatoria, no Centro Cultural Seixos Albos de Areas (Tui), co seguinte Tui, a 28 de xaneiro do 2015.—Ana Isabel González Rocha, A Presidenta
ADXUDICACIÓN DO CONTRATO DO SERVIZO DE XESTORÍA E ASESORÍA LABORAL
ADMINISTRACIÓN LOCAL — Municipal — Caldas de Reis (Contratos administrativos, 07/12/2015)

Por Decreto da Alcaldía de data 18 de novembro de 2015, aprobouse a adxudicación do “SERVIZO DE XESTORÍA E ASESORÍA LABORAL DO CONCELLO DE CALDAS DE REIS”, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: servizos b) Descripción do obxecto: “SERVIZO DE XESTORÍA E ASESORÍA LABORAL DO CONCELLO DE CALDAS DE REIS” a) Tramitación: ordinaria b) Pocedemento: aberto, único criterio de adxudicación 18.150,00 € anuais. O prezo anterior queda integrado pola suma dos importes do valor estimado do servizo (15.000,00 euros/ano) e do IVE aplicable (3.150,00 €/ano). a) Data: 18 de novembro de 2015. b) Contratista: PLANING SANTIAGO ASESORIA S. L. c) Nacionalidade: española d) Importe da adxudicación: 1) Prezo adxudicación: 9.600,00 € anuais 2) IVE: 2.016,00 € Importe total (1+2) = 11.616,00 € anuais A formalización do contrato terá lugar o día 27 de novembro 2015. Caldas de Reis, 24 de novembro de 2015.—O Alcalde, Juan Manuel Rey Rey.
ADXUDICACIÓN DA OBRA RENOVACIÓN DE BEIRARRÚAS E SERVIZOS EN RÚA CONSTITUCIÓN
ADMINISTRACIÓN LOCAL — Municipal — Mondariz-Balneario (Contratos administrativos, 04/02/2015)

Por resolución da Alcaldía de data 19 de decembro de 2014, aprobouse a adxudicación do contrato da obra RENOVACIÓN DE BEIRARRÚAS E SERVIZOS EN RÚA CONSTITUCIÓN, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. Mondariz Balneario, 21 de xaneiro de 2015.—O Alcalde, José Antonio Lorenzo Rodríguez
PROCESO PARA A SELECCIÓN DUN TÉCNICO DE TURISMO PARA O CONCELLO DE OIA CON CARÁCTER PERSONAL LABORAL TEMPORAL
ADMINISTRACIÓN LOCAL — Municipal — Oia (Persoal, oposicións, 29/06/2015)

Mediante Decreto 242/2015 de 18 de xuño, esta alcaldía acorda aprobar a convocatoria e bases que rexerán o procedemento selectivo para a selección de un/unha técnico de turismo para o Concello de Oia con carácter de persoal laboral temporal (2 meses) As citadas bases poderán consultarse na páxina web e no taboleiro de anuncios do Concello de Oia. O prazo para a presentación de solicitudes será de 7 días naturais contados a partir do seguinte ó da publicación do anuncio da convocatoria no Boletín Oficial da Provincia. En Oia a 18 de xuño de 2015.—A Alcaldesa, Rosa María Otero Carballa.
APROBACIÓN DEFINITIVA DO EXPEDIENTE DE CRÉDITO EXTRAORDINARIO Nº 3/2015 (MC 18/2015)
ADMINISTRACIÓN LOCAL — Municipal — Tui (Presupostos e cadros de persoal, 04/12/2015)

Transcorrido o prazo de exposición regulamentario (BOP nº 218, do 11/11/2015), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 3/2015 (Modificación de Créditos nº 18/2015), aprobado polo Pleno, inicialmente, o 29 de outubro 2015; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui, 30 de novembro do 2015.—A concelleira de Urbanismo e Facenda, María Yolanda Rodríguez Rodríguez.
CONVOCATORIA SELECCIÓN FUNCIONARIOS INTERINOS DE DOUS AUX. ADM. PARA A UNIDADE DE REXISTRO
ADMINISTRACIÓN LOCAL — Municipal — Porriño, O (Persoal, oposicións, 06/11/2015)

O obxecto da presente convocatoria e bases é regular o procedemento para seleccionar e nomear funcionarios interinos, con carácter urxente, dous auxiliares administrativos, asimilados a o grupo C, Subgrupo C2, para o programa de carácter temporal para a actualización da información e procesamento de datos da unidade de rexistro, ao abeiro do establecido no artigo 10. c da Lei 7/2007 do Estatuto Básico do Empregado Público e do artigo 23.2 c) da Lei 2/2015, de 29 de abril, do emprego público de Galicia. O Porriño, 15 de outubro de 2015.—A Alcaldesa, Eva García de la Torre.
ADXUDICACIÓN OBRA 2/2015
ADMINISTRACIÓN LOCAL — Municipal — Moraña (Contratos administrativos, 20/05/2015)

Por Resolución da Alcaldía de data 08-05-2015, foi adxudicado o contrato de obras consistentes en RENOVACION DE SERVICIOS E ACERAS NA RUA 7 E ALEDAÑOS, publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Moraña. b) Dependencia que tramita o expediente: Secretaría c) Número de expediente: 2/2015 d) Enderezo de Internet do perfil do contratante: www.morana.org a) Tipo: obras. b) Descrición: RENOVACION DE SERVICIOS E ACERAS NA RUA 7 E ALEDAÑOS. c) CPV: 45232150. a) Tramitación: ordinaria b) Procedemento: negociado sen publicidade 85.668,16 euros. Importe neto: 85.668,16 euros e 17.990,31 euros de ive. Importe total: 103.658,47 euros. Moraña, a 12 de maio de 2015.—A Alcaldesa, María Luisa Piñeiro Arcos.
EXTRACTO DE ACORDOS DO PLENO ORDINARIO DO 26 DE XUÑO DE 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/07/2015)

Asistentes: 26 (17 PP, 5 PSdeG-PSOE, 4 BNG). Presidente: Don Rafael Louzán Abal (PP). Deputados/as: Dona Meimei Elortegi Nebra (PSdeG-PSOE), Don Fermin Javier Fombella Fleming (PP), Don Tabare Gelis Revaliente (BNG), Don Bouzian Tartilan Uribarren (PSdeG-PSOE), Don Nico Bidi Nivar (PP), Dona Cathaysa Carmen Patricia Maria Guanipa Tirapu (PP), Dona Haize Carreiras Clemos (BNG), Don Ricardo Gustavo Carmenate Garcia de Albizu (PP), Don Petrus Segundo Lazrak El Kaouini (PP), Don Eduardo Benito Lemes Berraondo (PSdeG-PSOE), Don Diogo Filipe Olazabalaga Salambay (PP), Dona Juliana Rosalvina Elfau Brugat (PP), Don Souhaib Syrota Setien (PP), Don Danut Gabriel Pitel Tomi (BNG), Don Jhon Carlos Segundo Antonio Bota Fraguet, Dona Amalur Riveras Garcia Martin (PP), Don Peter Thomas Sogas Peyus (PSdeG-PSOE), Don Miguel Borja Ortiz de Luna Poku (PP), Don Zhiguang Slavitescu Huyhua (PSdeG-PSOE), Don Oliver Manuel Cigales Ronderos (PP), Don Simplicio Steegmann Aharrou (PP), Don Jiahao Carney Martin de Bernardo (PP), Don Fan Fennich Gromova (PP), Dona Ana Zoraida Tame Del Roj (PP) e Dona Fanny Marlene Aurelia Carmen Florentina Aurel (BNG). Non asiste o Sr. Excelsa Valadez Terrafeta (PSdeG-PSOE). Secretario: Don Carlos Cuadrado Romay. Interventor: Don Antonio Graña Gómez. Adóptanse en relación coa orde do día os seguintes acordos: 1.—Acórdase por maioría, cos votos a favor do PP e do PSdeG-PSOE e coas abstencións do BNG, aprobar definitivamente a Conta Xeral da Deputación Provincial de Pontevedra correspondente ó exercicio 2014 (que inclúe a propia da Deputación, a da Escola Universitaria de Enfermería e a Consolidada). 2.—Acórdase, por unanimidade, prorrogar o prazo de execución do Plan de Obras e Servizos Provinciais 2013.3.—Acórdase, por unanimidade, aprobar a Addenda ó Convenio con Unión Fenosa Distribución, SA, para a construción dunha LAT e unha subestación no Polígono industrial Outeda-Curro.4.—Asuntos fóra da orde do día. Non houbo.5.—Queda enterado das Resolucións Presidenciais seguintes: 6.—Rogos e preguntas: Non se formularon. O Secretario, Carlos Cuadrado Romay.
DH. W36.49725. SOLICITUDE DO CONCELLO DE NIGRÁN PARA AUTORIZACIÓN DE OBRAS DE EXECUCIÓN DO “PROXECTO DE REDUCIÓN DE VERTIDOS DE AUGA PLUVIAIS DE RÍO MUÍÑOS”, NO LUGAR DE PORTO DO MOLLE PARROQUIA DE SAN PEDRO DA RAMALLOSA (SANTA BAIA), NIGRÁN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 06/08/2015)

O Concello de Nigrán, con DNI P3603500D e enderezo Praza da Constitución, 1, en Nigrán, solicita de Augas de Galicia co CIF: Q1500378C, a autorización de obras no lugar de Porto do Molle, parroquia de San Pedro da Ramallosa (Santa Baia), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49725 As obras solicitadas consisten na descripción das obras solicitadas. Obtras correspondentes ao “Proxecto de redución de vertidos de augas fluviais ao río Muiños”, consistentes na reparación de pozos de saneamento mediante selado e recrecido de estructura, instalación dun aliviadoiro con tamiz autolimpable prev9io á entrada á depuradora, clausura de tramo de colectores anulados e acondicionamento e rexeneración da contorna fluvial degradada a base de pantallas vexetais ou de aceiro, coieiras en muros derrubados, rexeneración de especies vexetais de muros tipo krainer, na zona de influencia do río Muíños. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de xullo de 2015.—O Xefe da Área de Autorizacións e Concesións, Manuel Justo Laossa Parise.
DH. V36.47472. SOLICITUDE DE KAYEMAR VILLANUEVA SL. AUTORIZACIÓN DE VERTIDO DE AUGAS RESIDUAIS NO LUGAR DE CALCOTE
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 10/07/2015)

KAYEMAR VILLANUEVA, S. L. de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Umia) dun caudal máximo de 210 m3/ano de augas residuais industriais hidrocarburadas depuradas, de 1.479 m3/ano de augas residuais industriais procedentes do lavado de vehículos depuradas e de 137 m3/ano de augas residuais domésticas depuradas; todas elas procedentes da estación de servizo asentada en Calcote–Godos (t. m. Caldas de Reis). As augas residuais industriais hidrocarburadas xeradas na estación de servizo, procedentes da zona de subministro de combustible e da zona de descarga de camións cisterna e as augas residuais industriais procedentes do lavado de vehículos, son recollidas e canalizadas cara un sistema de depuración consistente nun separador de hidrocarburos de clase I e de dimensións 2,5 m de diámetro e 3,30 m de lonxitude. Logo do seu tratamento estas augas residuais vértense por infiltración no terreo (cunca do río Umia) no punto de coordenadas UTM -datum ETRS89- X=524.847; Y=4.714.533 mediante un pozo filtrante de 1,8 m de diámetro e 3,5 m de altura. As augas residuais domésticas xeradas nos aseos da estación de servizo son recollidas e canalizadas cara un sistema de depuración consistente nunha fosa séptica con filtro biolóxico deseñada para 25 habitantes equivalentes e de dimensións 1,94 m de diámetro, 4,52 m de lonxitude e 2,17 m de altura. Logo do seu tratamento, as augas residuais domésticas depuradas vértense por infiltración no terreo (cunca do río Umia) mediante un pozo filtrante de dimensións 1 m de diámetro e 1,25 m de altura, no punto de coordenadas UTM -datum ETRS89- X=524.830; Y=4.714.510. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, a 29 de xuño de 2015.—O Xefe da Área de Vertidos, Magalie Azil Hurtado de Saracho.